**Αλσατικά Χωριά~Μέλανας Δρυμός~Χαϊδελβέργη**

**6 ημέρες, 19 έως 24 Οκτωβρίου 2022**

**1η Ημέρα: ΑΝΑΧΩΡΗΣΗ ΓΙΑ ΦΡΑΝΚΦΟΥΡΤΗ – ΜΠΑΝΤΕΝ ΜΠΑΝΤΕΝ – ΣΤΡΑΣΒΟΥΡΓΟ**

Συγκέντρωση στο αεροδρόμιο, απ’ όπου θα πάρουμε την πτήση για Φρανκφούρτη. Άφιξη, επιβίβαση στο λεωφορείο μας και αναχώρηση. Πρώτη μας στάση στο Μπάντεν-Μπάντεν, φημισμένη λουτρόπολη, γνωστή από τους Ρωμαϊκούς χρόνους. Σύντομη επίσκεψη εξωτερικά των λουτρών Καρακάλλα και περίπατος στην Λιχτεντάλερ Αλέ στις όχθες του ποταμού Οος με το καζίνο και το πάρκο. Συνεχίζουμε για το Στρασβούργο. Άφιξη, πρώτη γνωριμία με την πόλη και τακτοποίηση στο ξενοδοχείο μας. Διανυκτέρευση.

**2η Ημέρα: ΣΤΡΑΣΒΟΥΡΓΟ**

Μετά το πρόγευμα ακολουθεί η περιήγηση της πόλης. Το Στρασβούργο, σχεδόν πάνω στις δυτικές όχθες του Ρήνου, είναι η πρωτεύουσα της λιλιπούτειας επαρχίας της Αλσατίας και συμπρωτεύουσα του Ευρωκοινοβουλίου μετά τις Βρυξέλλες. Εδώ εδρεύουν επίσης το Ευρωπαϊκό Δικαστήριο Ανθρωπίνων Δικαιωμάτων και το Συμβούλιο της Ευρώπης. Ο ποταμός Ιλλ το διασχίζει, ενώ το ιστορικό κέντρο του που ονομάζεται και «Μικρή Γαλλία» είναι πανέμορφο χάρη στα κανάλια, τα ξύλινα σπίτια και τα παραδοσιακά αλσατικά ταβερνάκια winstubs. Θα περπατήσουμε στην παλιά πόλη, γεμάτη γραφικά σπιτάκια με ξύλο και χρώμα, όπου δεσπόζει ο καθεδρικός ναός της Παναγίας του Στρασβούργου. Αξίζει να ανεβείτε τα σκαλιά μέχρι την εξέδρα για να θαυμάσετε τα γλυπτά που κοσμούν την κορυφή του. Στην πλατεία Σατό δίπλα στον καθεδρικό, βρίσκεται ο πύργος των Ροάν του 18ου αιώνα, που κάποτε ήταν οικία του αρχιεπισκόπου και σήμερα στεγάζει τα κυριότερα μουσεία της πόλης, το μουσείο Καλών Τεχνών και το Μουσείο Διακοσμητικών Τεχνών και Αρχαιολογίας. Ελεύθερος χρόνος και το απόγευμα επιστροφή στο ξενοδοχείο μας. Ξεκούραση και διανυκτέρευση.

**3η Ημέρα: ΑΛΣΑΤΙΚΑ ΧΩΡΙΑ**

Πρωινό στο ξενοδοχείο και αναχωρούμε για τα εκπληκτικά χωριά της Αλσατίας. Πρώτο θα συναντήσουμε το **Κολμάρ**. Βρίσκεται στον «δρόμο του κρασιού» και φημίζεται για αυτά. Περιηγηθείτε στο ιστορικό του κέντρο που χαρακτηρίζεται από παραδοσιακά σπίτια κτισμένα στις όχθες του ποταμού Λάουχ. Εκεί θα θαυμάσετε το δημαρχείο, τον καθεδρικό ναό αφιερωμένο στον Άγιο Μαρτίνο όπως επίσης και μικρές πανέμορφες πλατείες με ενδιαφέρουσες υπαίθριες αγορές. Ελεύθερο χρόνο θα έχουμε στο πιο όμορφο σημείο της παλαιάς πόλης, τη Μικρή Βενετία, που χαρακτηρίζεται από κανάλια, περίτεχνες γέφυρες, αριστοκρατικά καφέ και γκουρμε εστιατόρια. Ακολουθεί το **Ριμποβίλ**. Γοτθικές εκκλησίες, μεσαιωνικά τείχη, εγκαταλελειμμένα κάστρα και συγκλονιστικά φυσικά τοπία γύρω του, κάνουν το Ριμποβιλ ένα από τα δημοφιλέστερα χωριουδάκια της Αλσατίας.  Τέλος το **Ρικβίρ**, γνωστό για τους γραφικούς αμπελώνες του και τα εκλεκτά κρασιά, είναι ένα μεσαιωνικό χωριό που εξακολουθεί να διατηρεί μια ρουστίκ γοητεία. Τα κελάρια και τα μαγαζιά στολίζονται με εντυπωσιακά λουλούδια όλο το χρόνο, ενώ τα διαφορετικά χρώματα σε κάθε σπίτι οφείλονται σε έναν παλιό κανονισμό του οικισμού σύμφωνα με τον οποίο, κάθε κτίσμα έπρεπε να βάφεται με άλλο χρώμα, ανάλογα με το επάγγελμα του ιδιοκτήτη. Επιστροφή στο Στρασβούργο. Ξεκούραση και διανυκτέρευση.

**4η Ημέρα: ΜΕΛΑΝΑΣ ΔΡΥΜΟΣ – ΦΡΑΪΜΠΟΥΡΓΚ (προαιρετική)**

Μετά το πρόγευμα ξεκινάμε τη σημερινή εκδρομή μας σε γερμανικό έδαφος. Θα γνωρίσουμε πόλεις και περιοχές του Μέλανα Δρυμού, το δάσος που καλύπτει τεράστιες εκτάσεις της Βυρτεμβέργης έως τα σύνορα Γερμανίας-Ελβετίας και Γαλλίας. Αναχώρηση για το Τίτιζεε με τη λίμνη, τα σαλέ και τις καταπράσινες βουνοκορφές με τα ερυθρο-έλατα. Άφιξη και χρόνος ελεύθερος για να απολαύσουμε τον καφέ μας με θέα τη λίμνη ή για μια προαιρετική πλεύση με πλοιάριο. Κατόπιν συνεχίζουμε για το παραμυθένιο Φράιμπουργκ, κτισμένο στις όχθες του ποταμού Ντράιζαμ. Εδώ θα δούμε μεταξύ άλλων το Πανεπιστήμιο, το Θέατρο, το Δημαρχείο, καθώς και το επιβλητικό Μίνστερ στην καρδιά του ιστορικού κέντρου. Επιστροφή στο Στρασβούργο.

**5η ΗΜΕΡΑ: ΣΤΡΑΣΒΟΥΡΓΟ – ΧΑΪΔΕΛΒΕΡΓΗ**

Αφήνοντας το Στρασβούργο θα κατευθυνθούμε προς τη Χαϊδελβέργη, μια από τις ομορφότερες πόλεις της Γερμανίας γνωστή και για την πολιτιστική της ζωή. Μετά την άφιξη θα περπατήσουμε το ιστορικό κέντρο με τις ενδιαφέρουσες εκκλησίες των Ιησουιτών και του Αγ. Πνεύματος, θα θαυμάσουμε τα μπαρόκ κτήρια και την πλατεία της αγοράς με τα παραδοσιακά καφέ. Μετά την περιήγηση μπορούμε να ανεβούμε στο κάστρο και να θαυμάσουμε από εκεί τη θέα της πόλης και τον ποταμό. Μεταφορά και τακτοποίηση στο ξενοδοχείο μας. Διανυκτέρευση.

**6η Ημέρα: ΧΑΪΔΕΛΒΕΡΓΗ – ΦΡΑΝΚΦΟΥΡΤΗ – ΕΠΙΣΤΡΟΦΗ**

Τελευταία ημέρα του ταξιδιού μας. Ελεύθερος χρόνος για βόλτα στην πόλη και στη συνέχεια μεταφορά στη Φρανκφούρτη για την πτήση της επιστροφής.

**ΤΑ ΑΞΙΟΘΕΑΤΑ ΠΟΥ ΑΝΑΦΕΡΟΝΤΑΙ ΣΤΗΝ ΚΑΘΕ ΠΟΛΗ ΕΙΝΑΙ ΕΝΔΕΙΚΤΙΚΑ. Η ΣΕΙΡΑ ΤΩΝ ΕΠΙΣΚΕΨΕΩΝ ΜΠΟΡΕΙ ΝΑ ΔΙΑΜΟΡΦΩΘΕΙ.**

**Στην τιμή περιλαμβάνονται:**

* Αεροπορικά εισιτήρια με την **Aegean Airlines**.
* Φόροι αεροδρομίων και επίναυλος καυσίμου.
* **Μία βαλίτσα (23 κ.), μια χειραποσκευή (8 κ.) και ένα προσωπικό αντικείμενο, ανά άτομο**.
* Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα.
* Διόδια αυτοκινητοδρόμων.
* Τέσσερις (4) διαν/σεις στο Στρασβούργο και μία (1) διαν/η στη Χαϊδελβέργη, σε ξενοδοχεία περιφερειακά των πόλεων.
* Διαμονή σε δίκλινο δωμάτιο.
* Πρωινό καθημερινά στα ξενοδοχεία.
* Αρχηγός/συνοδός του γραφείου μας (ελληνόφωνος).
* Ασφάλεια Αστικής Ευθύνης.
* Φ.Π.Α.

**Δεν περιλαμβάνονται:**

* Ο δημοτικός φόρος στα ξενοδοχεία (τον πληρώνετε απευθείας στα ξενοδοχεία).
* Είσοδοι σε μουσεία, ιστορικούς και αρχαιολογικούς χώρους.
* Επιπλέον γεύματα.
* Αχθοφορικά, **φιλοδωρήματα.**
* **Ότι ρητά δεν αναφέρεται στο πρόγραμμα ή αναφέρεται ως προαιρετικό.**

**ΑΠΑΡΑΙΤΗΤΗ ΤΑΥΤΟΤΗΤΑ ΝΕΟΥ ΤΥΠΟΥ ή ΔΙΑΒΑΤΗΡΙΟ!!!**

**Προαιρετική ολοήμερη εκδρομή**)**: ΜΕΛΑΝΑΣ ΔΡΥΜΟΣ ~ ΦΡΑΪΜΠΟΥΡΓΚ: 50€ (προαγορά 40€)**

**ΠΤΗΣΕΙΣ AEGEAN:**

**ΘΕΣΣΑΛΟΝΙΚΗ – ΑΘΗΝΑ 06.20 –07.15**

**ΑΘΗΝΑ – ΦΡΑΝΚΦΟΥΡΤΗ 08.15 –10.15**

 **ΦΡΑΝΚΦΟΥΡΤΗ – ΑΘΗΝΑ 18.30 – 22.10**

**ΑΘΗΝΑ – ΘΕΣΣΑΛΟΝΙΚΗ 23.05 –23.59**

* Όλες οι ώρες των πτήσεων είναι τοπικές
* Επιβάρυνση από αναχώρηση από Θεσσαλονίκη +100 € κατόπιν διαθεσιμότητας
* Ρωτήστε μας για αναχώρηση από Λάρνακα και Ηράκλειο

|  |  |  |  |  |  |  |
| --- | --- | --- | --- | --- | --- | --- |
| **ΗΜ.** | **ΑΝΑΧ.** | **ΞΕΝΟΔΟΧΕΙΑ ή παρόμοια** | **ΔΙΑΤΡΟΦΗ** | **2-ΚΛΙΝΟ 3-ΚΛΙΝΟ** | **1-ΚΛΙΝΟ** | **ΦΟΡΟΙ ΑΕΡΟΔΡΟΜΙΩΝ** |
| 6 | 19/10 | ROI SOLEIL PRESTIGE STRASBOURG LEONARDO HOTEL HEIDELBERG  | Πρωινό | **790€** | +215€ | Περιλαμβάνονται |

* Ένα ταξίδι… μια τιμή ! Όλες οι τιμές μας είναι ΤΕΛΙΚΕΣ και ΠΕΡΙΛΑΜΒΑΝΟΥΝ τους φόρους αεροδρομίων
* Οι τιμές είναι κατ΄ άτομο